S-577/2012

Mál þetta, sem dómtekið var 3. október 2012, er höfðað með ákæru ríkissaksóknara, útgefinni 2. júlí 2012, á hendur E-kk-þgf Þ-kk-þgf Þ-kk-þgf, kt. 000000-0000, Klapparstíg 2, Sandgerði, „fyrir eftirtalin hegningarlagabrot framin laugardaginn 14. maí 2011 á þáverandi heimili hans að Suðurgötu 25 í Sandgerði:

I.

Hótun og tilraun til sérstaklega hættulegrar líkamsárásar, með því að hafa með ógnandi hætti ítrekað otað hnífi, með 19,6 sm löngu blaði, að höfði og efri hluta líkama Þ-kk-ef M-kk-ef og I-kk-ef R-kk-ef Þ-kk-ef, hótað þeim lífláti og ítrekað reynt að stinga þá með hnífnum en tókst það ekki því að I-kk-nf R-kk-nf greip borðplötu sem hann notaði til að verja þá hnífstungum ákærða, en ákærði stakk hnífnum að lágmarki í eitt skipti í borðplötuna. Var hótun ákærða til þess fallin að vekja hjá Þ-kk-þgf (sic.) og I-kk-þgf R-kk-þgf ótta um líf, heilbrigði og velferð sína.

Telst þetta varða við 2. mgr. 218. gr., sbr. 20. gr., og 233. gr. almennra hegningarlaga nr. 19/1940.

II.

Brot gegn valdstjórninni, með því að hafa í geymslurými á jarðhæð hússins að Suðurgötu 25, Sandgerði, ítrekað otað hnífi með 19,6 sm löngu blaði að lögreglumanninum G-kk-þgf G-kk-þgf A-kk-þgf, sem var þar við skyldustörf. En lögreglumanninum tókst svo að yfirbuga ákærða og handtaka.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Jafnframt er þess krafist, að ákærða verði gert að sæta upptöku á hnífi (munur nr. 341415) sem lögregla lagði hald á við rannsókn málsins með vísan til 1. tl. 1. mgr. 69. gr. a almennra hegningarlaga.“

Við fyrirtöku málsins í gær var af hálfu ákæruvalds fallið frá II. kafla ákærunnar.

Um málavaxtalýsingu er skírskotað til I. kafla ákæru.

Ákærði játaði brot sitt samkvæmt I. kafla ákærunnar skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1981. Samkvæmt framlögðu sakavottorði hlaut ákærði alls fjóra dóma á árunum 2000, 2003, 2005 og 2006 og þá gekkst hann undir eina viðurlagaákvörðun á árinu 2002. Er þar um að ræða þjófnað, ölvunar- og sviptingarakstur og önnur umferðarlagabrot, en síðast eða hinn 27. janúar 2006 hlaut ákærði fimm mánaða fangelsisdóm fyrir líkamsárás. Hinn 28. febrúar 2006 hlaut ákærði reynslulausn í eitt ár á 150 daga eftirstöðvum refsingar. Sakarferill ákærða hefur ekki áhrif á ákvörðun refsingar í máli þessu.

Við ákvörðun refsingar er litið til þess að atlaga ákærða var sérstaklega hættuleg þar sem hnífi var beitt og tilviljun réði að ekki fór verr. Ekkert tjón hlaust hins vegar af atlögu ákærða. Þá ber að líta til játningar ákærða og þess að hann hefur verið samvinnuþýður við rannsókn málsins. Með vísan til framangreinds þykir refsing ákærða hæfilega ákveðin fangelsi í níu mánuði.

Ákærði hefur lagt fram gögn um að hann hafi leitað sér aðstoðar og farið í meðferð við áfengisvanda sínum. Þá hefur komið fram að ákærði stundi vinnu og hafi snúið lífi sínu til betri vegar. Með hliðsjón af framangreindu þykir rétt að fresta fullnustu refsingar ákærða og ákveða að hún falli niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 296.684 krónur í sakarkostnað, þ.m.t. þóknun skipaðs verjanda síns, D-kk-ef Ó-kk-ef E-kk-ef hdl., sem þykir hæfilega ákveðin 251.000 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, E-kk-nf Þ-kk-nf Þ-kk-nf, sæti fangelsi í níu mánuði, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 296.684 krónur í sakarkostnað, þ.m.t. þóknun skipaðs verjanda síns, D-kk-ef Ó-kk-ef E-kk-ef hdl., 251.000 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 4.10. 2012.